אריה לודוויג געתון

אריה לודוויג געתון (או א.ל געתון או: גאתון; בגרמנית: Arie Ludwig Gaathon; 24 בדצמבר 1898, אייזנאך - 4 בנובמבר 1984, תל אביב) היה מראשוני הכלכלנים בישראל.

ממוזער|אבן נגף לזכרו של אמו של געתון, בעיר הולדתו אייזנך.

 ביוגרפיה 
נולד ב-24 בדצמבר 1898 באייזנך כלודוויג גרינבאום. בתום לימודיו התיכוניים ב-1916, התנדב לצבא הקיסרות הגרמנית במלחמת העולם הראשונה, במהלכה שירת בצרפת ובפלסטינה ונשבה בידי הצבא הבריטי, סמוך לטובאס. לאחר המלחמה שב לגרמניה ועסק בעבודות מזדמנות בתחום הבנקאות והסחר. בשנת 1931 קיבל תואר בכלכלה, ובשנת 1934 סיים בהצטיינות דוקטורט בכלכלה ומשפטים באוניברסיטת פרידריך וילהלם של ברלין, עבודתו עסקה בתנאים כלכליים של ההתיישבות הציונית בארץ ישראל. ב-1935 היגר לפלשתינה (א"י) ועבד במחלקת התכנון של הסוכנות היהודית, שם, על רקע מאורעות תרפ"ט ובהזמנת ארתור רופין, חקר את התלות הכלכלית של היישוב היהודי במשק הערבי, ותוצאות מחקרו פורסמו ב-1941.Gaathon, A. L. (Arie Ludwig)., Bank Yiśrael. (1978). National income and outlay in Palestine, 1936. 2nd enlarged ed. Jerusalem: Bank of Israel.

עבודתו נחשבה לחלוצית בתחומה, ושיטתו שימשה את הלשכה המרכזית לסטטיסטיקה של ממשלת המנדט הבריטי לחישוב התוצר המקומי. לאחר הקמת מדינת ישראל עברת את שמו לגעתון ומונה למנהל המכון למחקר כלכלי של הסוכונות היהודית. בשנת 1953 היה ליועץ הכלכלי של ראש הממשלה דוד בן-גוריון (נקרא גם: האחראי למחקר הכלכלי במשרד ראש הממשלה), ופרסם את התכנית הארבע שנתית הראשונה, לשנים 1950–1953. עם הקמתו של בנק ישראל מונה לכלכן בכיר במוסד, ומחקרו עסק בין היתר באומדן מלאי ההון במשק הישראלי ובחקר הפריון הכלכלי בישראל.

געתון קיבל דוקטורט לשם כבוד מהאוניברסיטה העברית ב-1972, ונבחר לנשיא הכבוד של האגודה הישראלית לכלכלה, עת הוקמה ב-1976.

מת ב-4 בנובמבר 1984 בתל אביב.

 פרס געתון 
החל ב-1989 ואחת לשנתיים, מחולק פרס געתון על שמו לעבודה מצטיינת בכלכלת ישראל, לחוקר/ת מתחת לגיל 40. בעבר הציגו הזוכים את עבודתם בכינוס שנערך בחטיבת המחקר בבנק ישראל. בוועדת שופטי הפרס: נשיא האגודה הישראלית לכלכלה, מנהל מכון פאלק למחקר כלכלי בישראל ומנהל חטיבת המחקר בבנק ישראל.
+שנהזוכיםמאמרהערות1989סולי פלגביטוח לאומי ופרישה של גברים מבוגרים מכח העבודה1991שאול לאך ודניאל צידוןהתנהגות מחירים בזמן אינפלציה: מחקר אמפירי המבוסס על נתוני מחירים בודדים1993ערן ישיבהסיבות לאבטלה הגבוהה – לקחים מהניסיון הישראלי1993סאמר חאג' יחיאמדיניות שער החליפין של בנק ישראל 1985-19921995יונה רובינשטייןמחירי הדירות בישראל בשנים 1974–1994, בועה פיננסית1995מומי דהן ומישל סטרבצ'ינסקיתקציב הסקטור הציבורי וצמיחה כלכלית בישראל1997חמי גוטליבובסקיהשתלבות עולי 1990–1992 בשוק העבודה בישראל: הקשר בין התנאים בשוק הדיור לאיכות ההשתלבות בשוק העבודה1999דמיטרי רומנובניתוח אקונומטרי של מדיניות שומה והעלמת מס בישראל2001שרון בלייניהול בנקאי לעומת ניהול פרטי: ביצוע עיתוי שוק וסלקטיביות בקרב קרנות הנאמנות הגמישות בישראל בשנים 1992-19972001שרון ביילינזוןחדשנות טכנולוגית, סחר חוץ וצמיחה כלכלית — יישום אמפירי על ענפי התעשייה בישראל2003אסנת ליפשיץגמישות היצע העבודה של משק הבית2005שרית כהן גולדנר ודניאל פסרמןההשפעה הדינאמית של הגירה על שוק העבודה המקומי: ממצאים מישראל2005רוני פרישקצבאות הילדים והשפעתן על פריון הילודה2007רוני פרישהתשואה להשכלה – הקשר הסיבתי בין ההשכלה לשכר2010גיא נבוןגלישת הון אנושי במקום העבודה: השפעת גיוון כוח העבודה על הפריון2012נעם מיכלסוןהשפעת החוזים האישיים במינהל הציבורי בישראל על משך השירות2014איתי אטר, יהונתן גבעתי ואורן רגבימבנה ארגוני, פעילות משטרתית ופשיעה2016נעמי גרשוניהארכת אופק הפריון לנשים: עדויות מהרחבת הנגישות לטכנולוגיות פריון בישראלמאמר משותף עם קורין לאו2018 ניצן צור אילןהשפעת מגבלות אשראי על בחירות הלווים בשוק הדיור: המקרה של המגבלה על שיעור המימון2020 ינאי שנןההשפעה הבין-דורית של קבלת קצבאות הבטחת הכנסה2022שמואל סןWho Works Where and Why? Parental Networks and the Labor Market2024 מאור מילגרוםההשפעות ארוכות הטווח של פיטורין והחשיבות של הון אנושי ספציפי לענף2024אלעד דה-מלאךחסמים גאוגרפיים להשכלה בקרב אוכלוסיות מוחלשות: ממצאים מפתיחת בתי ספר תיכוניים ביישובים ערבים בישראל
ממוזער|Economic Productivity in Israel, New York, Praeger 1971.

 פרסומים 
 הון תעסוקה ותפוקה בישראל 1950 עד 1959, מחלקת המחקר של בנק ישראל, ירושלים 1961.
 כלכלת ישראל בשנת 1950, הלשכה המרכזית לסטטיסטיקה.
 פריון כלכלי בישראל, בנק ישראל, ירושלים 1971.
 בעיות פיתוח של כלכלן, הרבעון לכלכלה 77, אפריל 1973, עמ' 68-58.
 שינויים בצריכה של קבוצות הכנסה לפי סקרי הוצאות המשפחה: 60-1959, 69-1968, בנק ישראל, ירושלים 1975.
 Capital, Employment and Productivity in Israel, Jerusalem, Bank of Israel, 1961.
 Economic Productivity in Israel, New York, Praeger 1971.
 Changes in the Consumption of Urban Employee Families between 1959/60 and 1968/69, Bank of Israel, Jerusalem 1975.
 National Income and Outlay in Palestine, 1936, Second, Enlarged Edit., Jerusalem, Bank of Israel, 1978.
 Ludwig Grünbaum: Arbeitsbeschaffung und Siedlung: eine wirtschaftswissenschaftliche Untersuchung. Berlin: Ebering, 1934
 Das wirtschaftliche Wachstum Israels von 1950 bis 1964, in: Konjunkturpolitik, 11(1965), S. 222–264

 לקריאה נוספת 
 א.ל. געתון, בעיות פיתוח של כלכלן, הרבעון לכלכלה 77, אפריל 1973, עמ' 58–68.
 אפרים קליימן, א.ל. געתון ומשנתו: תרומתו למחקר הכלכלי בארץ, הרבעון לכלכלה, 36, 124, מרץ 1985, עמ' 41-46.
 אפרים קליימן, האיש מאחורי הנתונים, מעריב 7 ביולי 1972.
 Gaathon, Arie Ludwig, in: Werner Röder, Herbert A. Strauss (Hrsg.): Biographisches Handbuch der deutschsprachigen Emigration nach 1933. Band 1: Politik, Wirtschaft, Öffentliches Leben. München: Saur, 1980, S. 210f.
 Haim Barkai: Gaathon, Arie Ludwig. In: Harald Hagemann, Claus-Dieter Krohn (Hrsg.): Biographisches Handbuch der deutschsprachigen wirtschaftswissenschaftlichen Emigration nach 1933. München: Saur, 1999, S. 176–179


 קישורים חיצוניים 


 פרס געתון באתר המכון למחקר כלכלי בישראל.
 רשימת פרסומים של א.ל געתון באתר המכון למחקר כלכלי בישראל.

 הערות שוליים 

קטגוריה:גרמנים שנולדו ב-1898
קטגוריה:בעלי תואר דוקטור מאוניברסיטאות בגרמניה
קטגוריה:מקבלי תואר דוקטור לשם כבוד מהאוניברסיטה העברית בירושלים
קטגוריה:עובדי בנק ישראל
קטגוריה:נשיאי האגודה הישראלית לכלכלה